Roslinas kapela

Roslinas kapela (angļu: Rosslyn Chapel), arī Svētā Mateja Koleģiātā kapela (angļu: Collegiate Chapel of Saint Matthew) ir 15. gadsimtā celta Skotijas Episkopālās baznīcas (anglikāņu) kapela, kas atrodas Skotijas Roslinas ciemā uz dienvidiem no Edinburgas. 1456. gadā pēc 1. Kaitnesas grāfa Viljama Sinklēra (1410—1480) pavēles tika ielikts kapelas pamatakmens. Kapela tika uzcelta, bagātīgi izgreznojot interjeru un izmantojot netipisku simbolismu. 1560. gadā, Skotijas reformācijas laikā tā tika pamesta un pamazām sabruka. 1862. gadā, pēc tam, kad 1842. gadā to bija apmeklējusi karaliene Viktorija, kapela tika atjaunota. 1914. gada 11. jūlijā kapelā eksplodēja bumba, kuru tur bija ievietojušas sufražistes. Kopš 20. gadsimta astoņdesmitajiem gadiem kapela publiski tiek asociēta ar templiešiem, Svēto Grālu un brīvmūrniekiem. To aprakstījis Dens Brauns savā romānā "Da Vinči kods". Ārējās saites Oficiālā tīmekļa vietne Vikikrātuvē par šo tēmu ir pieejami multivides faili. Skatīt: Roslinas kapela.